На основу одредаба Закона о заштити животне средине („Сл.Гласник РС“ број 135/2004, 36/2009, 36/2009-др.закон, 72/2009-др.закон, 43/2011-одлука УС, 14/2016, 76/2018, 95/2018-др.закон и 95/2018-др.закон) и Закона о енергетици („Сл.Гласник РС“ број 145/2014, 95/2018-др.закон и 40/2021), Одлуке Председника општине Косјерић о расписивању јавног позива за учешће привредних субјеката у спровођењу мера смањења загађења ваздуха пореклом из индивидуалних извора у градској зони општине Косјерић за 2022. годину, број 501-32/2022, од 07.06.2022. године, Правилника о спровођењу мера смањења загађења ваздуха пореклом из индивидуалних извора у градској зони општине Косјерић за 2022. годину („Службени лист Општине Косјерић“ број 13/22) и на основу члана 70. Статута општине Косјерић („Службени лист општине Косјерић“ број 3/19) Општинско веће Општина Косјерић,

Оглашава

**ЈАВНИ ПОЗИВ**

**ЗА УЧЕШЋЕ ПРИВРЕДНИХ СУБЈЕКАТА У СПРОВОЂЕЊУ МЕРА СМАЊЕЊА ЗАГАЂЕЊА ВАЗДУХА ПОРЕКЛОМ ИЗ ИНДИВИДУАЛНИХ ИЗВОРА У ГРАДСКОЈ ЗОНИ ОПШТИНЕ КОСЈЕРИЋ ЗА 2022. ГОДИНИ**

1. **ПРЕДМЕТ КОНКУРСА**

У оквиру реализације Програма коришћења средстава буџетског фонда за заштиту животне средине Општине Косјерић за 2022. годину у циљу смањења загађења ваздуха суфинансира се замена ложних уређаја у домаћинствима. Мере замене уређаја за ложење предвиђене су Правилником о спровођењу мера смањања загађења ваздуха пореклом из индивидуалних извора, спроводе се кроз сарадњу са привредним субјектима који се баве производњом, услугама и радовима на продаји уређаја за грејање, а крајњи корисници бесповратних средстава су домаћинства на територији градске зоне општине Косјерић. Домаћинства која остваре право на суфинансирање могу набавити котлове или етажне пећи на пелет од привредних субјеката изабраних путем овог јавног конкурса.

Предмет Јавног позива јесте избор привредних субјеката за спровођење активности на замени уређаја за ложење.

Циљ спровођења мера је смањење загађења ваздуха која се остварује заменом енергента и заменом неефикасних уређаја за ложење.

|  |
| --- |
| Стандард по којем се котлови конструишу, производе и тестирају EN 303-5:2012 класа 5 (Котлови су генератори топлоте који морају имати посебну просторију односно котларницу у којој ће бити постављени) |
| Котлови на пелет снаге <50 kw |
| Загађујуће материје | Мерна јединица (милиграма по нормалном кубном метру) | Граничне вредности емисије при 10% кисеоника (O2) |
| Емисије прашине | {mg/Nm³} | <18 |
| Емисије CO (угљен моноксид) | {mg/Nm³} | <110 |
| Емисије NOx | {mg/Nm³} | <180 |
| Степен корисности | % | >90 |

|  |
| --- |
| Стандард по којем се котлови конструишу, производе и тестирају EN 14785:2006 (Котлови су генератори топлоте који se постављају унутар просторије за загревање) |
| Камини на пелет снаге <20 kw |
| Загађујуће материје | Мерна јединица (милиграма по нормалном кубном метру) | Граничне вредности емисије при 10% кисеоника (O2) |
| Емисије прашине | {mg/Nm³} | <21 |
| Емисије CO (угљен моноксид) | {mg/Nm³} | <220 |
| Емисије NOx | {mg/Nm³} | <188 |
| Степен корисности | % | >90 |

1. **ВИСИНА И НАМЕНА СРЕДСТАВА**

**Подстицајна мера: Набавка котлова или етажних пећи на дрвни пелет**

Котлови и етажне пећи на пелет треба да имају најмањи степен ефикасности од 85%.

Укупно расположива средства подстицаја Општине Косјерић и Министарства заштите животне средине износе 12.500.000,00 динара.

Максимални износ бесповратних средстава који додељује Општина Косјерић и Министарство заштите животне средине за финансирање појединачних пројеката грађана износи 70% од вредности укупне инвестиције са ПДВ-ом или 150.000,00 динара.

1. **ПРАВО УЧЕШЋА НА ЈАВНОМ КОНКУРСУ**

Право учешћа на овом конкурсу имају сви заинтересовани привредни субјекти који испуњавају законом утврђене услове за обављање делатности и који испуњавају услове дефинисане Правилником о спровођењу мера смањења загађења ваздуха пореклом из индивидуалних извора у градској зони општине Косјерић у 2022. години и овим Јавним позивом.

На јавном конкурсу могу учествовати привредни субјекти који врше набавку уређаја (котлова и етажних пећи на пелет).

1. **УСЛОВИ ЗА УЧЕШЋЕ НА ЈАВНОМ КОНКУРСУ**

На јавном конкурсу могу учествовати привредни субјекти који врше испоруку и радове на уградњи материјала, опреме и уређаја и испуњавају следеће услове:

* да су уписани у регистар АПР-а, а регистровани су као привредна друштва и предузетници најмање шест месеци од дана подношења пријаве,
* да над њима није покренут стечајни поступак или поступак ликвидације,
* да је измирио доспеле обавезе по основу јавних прихода,
* да имају атесте за материјале и производе,
* да дају гаранцију.
1. **ДОКУМЕНТАЦИЈА КОЈУ ЈЕ ПОТРЕБНО ПРИЛОЖИТИ ПРИ ПОДНОШЕЊУПРИЈАВЕ**

Подносилац пријаве је потребно да достави следећу документацију:

1. Пријавни образац (Прилог 1);
2. Потписану изјава (Прилог 2);
3. Извод из АПР-а
4. Потврду да није покренут стечајни поступак или поступак ликвидације
5. Атести за материјале и производе
6. Доказ да су измирене све обавезе по основу јавних прихода.

Пријавни образац се налази у прилогу јавног позива и садржи нарочито:

1. опште податке о привредном субјекту;
2. податке о законском заступнику;
3. цена котла или етажних пећи који као енергент користе пелет.

 За привредне субјекте изјаву доставља законски заступник привредног субјекта. За предузетнике је потребно да изјаву достави лице које је регистровало обављање делатности као предузетник. За задруге потребно је доставити изјаву директора. Ова изјава мора бити дата након датума објављивања јавног позива.

У случају да је оснивач привредног субјекта страно правно лице, узима се изјава коју ће дати законски заступник привредног субјекта подносиоца захтева. Уколико постоји више законских заступника подносиоца захтева потребно је да сви доставе наведену изјаву која не мора бити оверена код нотара.

1. **ПРЕУЗИМАЊЕ ДОКУМЕНТАЦИЈЕ ЗА ЈАВНИ ПОЗИВ**

Конкурсна документација за Јавни позив може се преузети на интернет страници Општине Косјерић ([www.kosjeric.rs](http://www.kosjeric.rs)), и садржи:

− Комплетан текст Јавног позива,

− Прилог 1 - Пријавни образац,

− Прилог 2 – Изјава подносиоца пријаве,

1. **НАЧИН И РОК ДОСТАВЉАЊА ПРИЈАВА**

Подносиоци пријаве за учешће на јавном конкурсу попуњава се на српском језику, ћириличним писмом.

Попуњени, оверени и одштампани пријавни образац и пратећа документација достављају се у затвореној коверти са назнаком:

**„ПРИЈАВА ЗА ЈАВНИ ПОЗИВ ЗА УЧЕШЋЕ ПРИВРЕДНИХ СУБЈЕКАТА У СПРОВОЂЕЊУ МЕРА СМАЊЕЊА ЗАГАЂЕЊА ВАЗДУХА ПОРЕКЛОМ ИЗ ИНДИВИДУАЛНИХ ИЗВОРА У ГРАДСКОЈ ЗОНИ ОПШТИНЕ КОСЈЕРИЋ ЗА 2022. ГОДИНУ**

**– НЕ ОТВАРАТИ“,**

Са називом и пуном адресом пошиљаоца на полеђини коверте.

Обрасци не морају бити оверени код јавног бележника.

Пријава се предаје лично у писарници Општинске управе Косјерић или препоручено путем поште на адресу:

**Општинска управа општине Косјерић**

**Комисија за преглед и оцену поднетих захтева за суфинансирање мера смањења загађења ваздуха пореклом из индивидуалних извора у градској зони општине Косјерић за 2022. годину**

**Олге Грбић 10, 31260 Косјерић**

Рок за подношење пријава је закључно са **22.06**.**2022. године.**

**Благовременом доставом сматра се препоручена пошиљка предата пошти најкасније до истека последњег дана утврђеног рока за предају конкурсне документације (печат поште), без обзира на датум приспећа. Пријаве послате на било који други начин неће бити узете у разматрање.** Неблаговремене и непотпуне пријаве се неће разматрати.

**За све додатне информације и обавештења подносилац пријаве се може обратити на контакт телефон 031/781-460**

За информације у вези Јавног позива можете се обратити на електронску адресу: Е-mail: milica.jovic@kosjeric.rs

1. **НЕБЛАГОВРЕМЕНА И НЕУРЕДНА ПРИЈАВА**

Неблаговремена пријава је поднета по истеку рока за поднешење пријава.

Пријава ће се сматрати неуредном ако је непотпуна, односно не садржи све тражене податке из јавног позива и уколико у достављеној писаној форми недостаје било који документ из одељка 5. Јавног позива.

Неблаговремене пријаве се не разматрају и Решењем ће бити одбачене.

Неуредне и непотпуне пријаве ће Решењем бити одбијене.

1. **ОБЈАВЉИВАЊЕ ОДЛУКЕ О ИЗБОРУ ПРИВРЕДНИХ СУБЈЕКАТА**

Избор привредних субјеката врши се у складу са Јавним позивом.

Избор привредних субјеката врши Комисија за преглед поднетих захтева за суфинансирање мера смањења загађења пореклом из индивидуалних извора ( у даљем тексту Комисија) на основу прегледа поднетих пријава.

Комисија разматра пријаве и у складу са условима Јавног позива, утврђује прелиминарну листу директних корисника.

Прелиминарну листу директних корисника Комисија објављује на огласној табли Општине Косјерић и званичној интернет страници Општине Косјерић ([www.kosjeric.rs](http://www.kosjeric.rs)).

Учесници Јавног позива имају право увида у поднете пријаве и приложену документацију по утврђивању прелиминарне листе директних корисника, у року од 3 дана од дана објављивања листе.

На прелиминарну листу директних корисника учесници конкурса имају право приговора Комисији у року од 8 дана од дана њеног објављивања.

Комисија је дужна да размотри поднете приговоре на прелиминарну листу директних корисника као и да донесе одлуку о приговору, која мора бити образложена, у року од 7 дана од дана његовог пријема.

О спроведеном поступку Комисија води записник и сачињава Предлог коначне Одлуке о избору директних корисника у спровођењу мера смањења загађења ваздуха пореклом из издивидуалних извора и исте доставља Председнику општине на усвајање.

Председник општине Косјерић доноси Одлуку о избору директних корисника у спровођењу мера смањења загађења ваздуха пореклом из издивидуалних извора.

 Одлука Председника општине Косјерић о избору директних корисника у спровођењу мера смањења загађења ваздуха пореклом из издивидуалних извора објављује се на огласној табли Општине Косјерић и званичној интернет страници Општине Косјерић([www.kosjeric.rs](http://www.kosjeric.rs)).

Општина Косјерић ће закључити Споразум о техничкој сарадњи у спровођењу мера смањења загађења ваздуха пореклом из индивидуалних извора у градској зони општине Косјерић са привредним субјектима који буду изабрани.

Уговор о спровођењу замене ложних уређаја потписује се након доношења Решења о коначној листи крајњих корисника за спровођење замене ложних уређаја.

Уколико се на први јавни позив за директне кориснике не јави ни један привредних субјеката, може се поновити јавни позив.

1. **НАЧИН РЕАЛИЗАЦИЈЕ ДОДЕЉЕНИХ СРЕДСТАВА**

Привредни субјекти су дужни да Комисији за праћење реализације мера смањења загађења (у даљем тексту Комисија), у сваком моменту, омогуће контролу реализације активности и увид у сву потребну документацију.

Општина ће вршити пренос средстава искључиво привредним субјектима, као директном кориснику, а не грађанима као крајњим корисницима, али тек након што појединачни крајњи корисник изврши уплату директном кориснику целокупну своју обавезу и након завршетка реализације мере.

Услов да се пренесу средства директном кориснику је потврда Комисије да је котао уграђен.

Корисник средстава ће вршити пренос средстава изабраним привредним субјектима у складу са закљученим уговором. Крајњи корисник ће сам сносити трошкове изведених радова који буду већи од износа субвенције наведене у члану 3. Правилника (максималног износа учешћа ЈЛС).

Контролу извршења уговорених обавеза извршиће Комисија.

Привредни субјекти најкасније до 60 дана од дана потписивања уговора достављају Општини Косјерић захтев за исплату средстава за суфинансирање мера смањења загађења ваздуха пореклом из издивидуалних извора по основу испоручених котлова или етажних пећи на пелет. Уз захтев достављају фотокопију издатог рачуна за извршене радове и услуге.

Пренос средстава врши се након што:

1. Комисија провери да ли су активности стварно реализоване, и то констатује записником;
2. корисник бесповратних средстава привредном субјекту исплати извршене радове/извршене услуге у износу умањеном за одобрена бесповратна средства.

На основу захтева за исплату и записника Комисије, Одељење за буџет и финансије Општинске управе Косјерић врши исплату из буџета.

Број 501-31/2022 ПРЕДСЕДНИК ОПШТИНСКОГ ВЕЋА

 Жарко Ђокић с.р.

Датум 07.06.2022.

У Косјерићу